CELEX: 62008CN0560
Language: el
Date: 2008-12-17 00:00:00
Title: Υπόθεση C-560/08: Προσφυγή της 17ης Δεκεμβρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/11
            
         Προσφυγή της 17ης Δεκεμβρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-560/08)
   (2009/C 55/18)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán, D. Recchia και J.-B. Laignelot)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               Να αναγνωρίσει ότι το Βασίλειο της Ισπανίας παρέβη τις υποχρεώσεις που υπέχει από
               
                           —
                        
                        
                           τα άρθρα 2, παράγραφος 1, 3, 4, παράγραφοι 1 ή 2, και 5 της οδηγίας 85/337/ΕΟΚ του Συμβουλίου (1), της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, σε σχέση με τα χωριστά σχέδια διαπλάτυνσης ή/και συντήρησης της οδού M-501 που αντιστοιχούν στα τμήματά της 1, 2 και 4· τα άρθρα 6, παράγραφος 2, και 8 της οδηγίας 85/337/ΕΟΚ, σε σχέση με τα χωριστά σχέδια διαπλάτυνσης ή/και συντήρησης της οδού M-501 που αντιστοιχούν στα τμήματά της 2 και 4, και το άρθρο 9 της οδηγίας 85/337/ΕΟΚ, σε σχέση με τα χωριστά σχέδια διαπλάτυνσης ή/και συντήρησης της οδού M-501 που αντιστοιχούν στα τμήματά της 1, 2 και 4,
                        
                     
                           —
                        
                        
                           από το άρθρο 6, παράγραφοι 3 και 4, της οδηγίας 92/43/ΕΟΚ του Συμβουλίου (2), της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, σε συνδυασμό με το άρθρο 7 της εν λόγω οδηγίας, σε σχέση με τα χωριστά σχέδια διαπλάτυνσης ή/και συντήρησης της οδού M-501 που αντιστοιχούν στα τμήματά της 1, 2 και 4, όσον αφορά τη ζώνη ειδικής προστασίας για τα πτηνά ES 0000056 «Encinares del río Alberche y río Cofio»;
                        
                     
                           —
                        
                        
                           από την οδηγία 92/43/ΕΟΚ, όπως έχει ερμηνευθεί από τις αποφάσεις του Δικαστηρίου, της 13ης Ιανουαρίου 2005 στην υπόθεση C-117/03 και της 14ης Σεπτεμβρίου 2006 στην υπόθεση C-244/05, καθώς και τις υποχρεώσεις από το άρθρο 12, παράγραφος 1, στοιχεία β' και δ', της οδηγίας αυτής, σε σχέση με τα χωριστά σχέδια διαπλάτυνσης ή/και συντήρησης της οδού M-501 που αντιστοιχούν στο τμήμα της 1, όσον αφορά την τοποθεσία που προτάθηκε ως τόπος κοινοτικής σημασίας ES3110005 «Cuenca del río Guadarrama», και στα τμήματά της 2 και 4, όσον αφορά την τοποθεσία που προτάθηκε ως τόπος κοινοτικής σημασίας ES3110007 «Cuencas de los ríos Alberche y Cofio»·
                        
                     
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Η προσφυγή της Επιτροπής αναφέρεται στα σχέδια που εγκρίθηκαν ή εκτελέστηκαν από τις ισπανικές αρχές σε σχέση με την οδό M-501 (Αυτόνομη Κοινότητα της Μαδρίτης). Η Επιτροπή θεωρεί ότι το Βασίλειο της Ισπανίας παρέβη, σε σχέση με ορισμένα σχέδια, τις υποχρεώσεις που υπέχει από την οδηγία 85/337, στην αρχική ή την τροποποιημένη της μορφή, και από την οδηγία 92/43, όπως έχει ερμηνευθεί από τις αποφάσεις του Δικαστηρίου, της 13ης Ιανουαρίου 2005, στην υπόθεση C-117/03 και της 14ης Σεπτεμβρίου 2006, στην υπόθεση C-244/05.
   
      (1)  ΕΕ 1985 L 175, σ. 40.
   
      (2)  ΕΕ 1992 L 206, σ. 7.